Diari Oficial de la Generalitat Valenciana


Sumari del DOGV 4553, del 28-07-2003 (2003/8645)

Informació pública de l'aprovació definitiva del projecte d'urbanització del sector T-2, i retribució a l'urbanitzador.
-----------------------------------------------------------------------------------------------------------------------

### Dades del document

Número de DOGV
:   4553

Data del DOGV
:   28-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8645


Organisme emissor
:   Ajuntament de Xàtiva

Tipus de document
:   Anunci

Informació pública de l'aprovació definitiva del projecte d'urbanització del sector T-2, i retribució a l'urbanitzador. [2003/Q8645]
  
En virtut de la Resolució de l'Alcaldia número 126, de 14 de febrer de 2003, es va acordar sotmetre a exposició pública el projecte d'urbanització, promogut per la mercantil Espacio, Comercio y Ocio, SA, per a l'execució del sector T-2, i sotmetre'l a informació pública i simultània, mitjançant un anunci en el diari Las Provincias, de data 21 de febrer de 2003, i simultàniament en el Diari Oficial de la Generalitat Valenciana, durant un mes, Diari Oficial de la Generalitat Valenciana número 4.452, de 4 de març de 2003, amb la finalitat que s'hi puguen presentar al·legacions i consultar-lo, d'acord amb el que disposa l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Mitjançant l'Acord Plenari, fet el 10 d'abril de 2003, es va aprovar definitivament el projecte d'urbanització, promogut per la mercantil Espacio, Comercio y Ocio, SA, per a l'execució del sector T-2, amb un pressupost d'execució material de 2.946.219 euros, si bé condicionat a la presentació de l'annex relatiu a les correccions tècniques requerides a l'informe de l'enginyer tècnic d'obres públiques, de data 28 de gener de 2003, i de l'enginyer tècnic industrial, de 30 de gener de 2003.
  
Havent-ne informat del compliment de les mesures correctores, segons queda suficientment acreditat a l'informe tècnic (annex) presentat el 26 de maig de 2003, per l'urbanitzador Espacio, Comercio y Ocio, SA.
  
En virtut del que es disposa en els articles 29.9.b, 59.4.a, 66.1 i 71 de la Llei Reguladora de l'Activitat Urbanística, a fi de regular les relacions entre l'urbanitzador i l'agent urbanitzador, en concret la manera de retribuir a l'agent urbanitzador, es procedix a sotmetre a exposició pública:
  
- L'aprovació definitiva del projecte d'urbanització, per a l'execució del programa d'actuació integrada de la unitat d'execució del sector T-2, adjudicat definitivament a la mercantil, Espacio, Comercio y Ocio, SA.
  
- D'acord amb a l'estipulació 3.2 de la proposició economicofinancera, subscrita per l'urbanitzador, Espacio, Comercio y Ocio, SA, relativa a la manera de retribució dels propietaris a l'urbanitzador, s'haurà de formalitzar d'acord amb el que es disposa en l'article 71 de la Llei Reguladora de l'Activitat Urbanística, en el termini de 10 dies hàbils des de l'exposició pública del present anunci.
  
- D'acord amb l'acord de la Comissió de Govern, de data 15 de juliol de 2002, sobre la correcció d'errada de les normes d'ordenació detallada del pla parcial de millora del sector T-2, a fi de donar publicitat a la rectificació, es procedix a exposar la següent modificació a informació pública i audiència a les persones interessades pel termini de 30 dies per a la presentació de reclamacions, en compliment del que disposa l'article 49 de la vigent Llei 11/1999, de 21 d'abril, de modificació de la Llei 7/1985, de 2 d'abril, Reguladora de les Bases de Règim Local. Si no es presenta cap reclamació o suggeriment, s'entendrà definitivament adoptada la rectificació de l'acord fins aleshores provisional.
  
Article 10.a, de les normes d'ordenació detallada que haurà de constar, literalment, així:
  
On diu:
  
a) «Usos dominants: espectacles, establiments públics i activitats recreatives (Esp) i comerços, tret de grans superfícies comercials (Gc)».
  
Ha de dir:
  
a) «Usos dominants: espectacles, establiments públics i activitats recreatives (Esp) i comerços, en totes les seues categories (tret de locals comercials individuals la superfície comercial dels quals excedisca de 2.500 metres quadrats de sala de venda)».